burgasdotpro/wikipedia huggingface dataset:
Špenát siaty

Špenát siaty (iné názvy: špenát obyčajný, špenát, zastarano: "(zelený) špinát", nárečovo: "loboda", "lobôdka"; lat. "Spinacia oleracea") je listová zelenina a kvitnúca rastlina pochádzajúca zo strednej a západnej Ázie.
Jeho listy sa konzumujú buď čerstvé, alebo po konzervácii mrazením a dehydratáciou. Môže sa jesť varený alebo surový a chuť sa výrazne líši; vysoký obsah štaveľanu sa varením znižuje.
Je to jednoročná rastlina (zriedka dvojročná), ktorá rastie do 30 cm. V miernych oblastiach môže prezimovať. Listy sú striedavé, jednoduché, vajcovité až trojuholníkové a veľmi variabilné: dlhé 2 až 30 cm a široké 1 až 15 cm, s väčším počtom listov na spodnej časti rastliny. Počas kvitnutia majú vyššie na stonke malé listy. Kvety sú nenápadné, žlto-zelené, s priemerom 3 – 4 mm a dozrievajú na malý, tvrdý, suchý, hrudkovitý zhluk plodov s priemerom 5 – 10 mm, ktorý obsahuje niekoľko semien.
V roku 2018 predstavovala svetová produkcia špenátu 26,3 milióna ton, pričom samotná Čína produkovala 90 % z celkového množstva.
Ralph Branca

Ralph Theodore Joseph Branca (* 6. január 1926, Mount Vernon, New York, USA† 23. november 2016, Rye Brook, New York) bol americký profesionálny bejzbalový hráč, ktorý od roku 1944 do roku 1956 hral 12 sezón v Major League Baseball (MLB). Branca hral za Brooklyn Dodgers (1944 – 1953, 1956), Detroit Tigers (1953 – 1954) a New York Yankees (1954). Bol to trojnásobný All-Star. Bol známy ako „Shot Heard 'Round the World“.
Životopis.
Ralph Branca sa narodil v Mount Vernon v New Yorku ako pätnásty zo sedemnástich detí. Jeho otec John Branca bol z Talianska. Jeho matka Kati (rodená Berger), ktorá bola židovkou, emigrovala do Spojených štátov v roku 1901 z uhorského Sandorfu (dnes Prievaly, Slovensko). Jeho strýko Jozef Berger bol zabitý v koncentračnom tábore Majdanek a jeho teta Irma Gruenmandl zomrela v koncentračnom tábore v Osvienčime v roku 1942. Ralph bol vychovaný rímsko-katolíkom.
Branca vyštudoval strednú školu AB Davis a jeden rok navštevoval New York University (NYU).
Branca bol počas druhej svetovej vojny oslobodený od vojenskej služby kvôli astme a prepichnutiu ušného bubienka. V roku 1943 podpísal zmluvu s Brooklyne Dodgers, debutoval vo veku 18 rokov.
Oženil s Ann Mulvey, ktorej rodičia boli spoluvlastníkmi Dodgers. Ich dcéra Mary je vydatá za bajzbalového hráča Bobbyho Valentina. Ich ďalšia dcéra Patti žije vo Fort Myers na Floride.
Branca vydal v roku 2011 spomienku s názvom "A Moment in Time" ("Moment v čase").
Andrew J. Muscato v roku 2013 o ňom natočil dokumentárny film "Branca's Pitch".
Bol uvedený do siene slávy "National Italian American Sports Hall of Fame".
Branca zomrel vo veku 90 rokov v opatrovateľskom dome v Rye Brook v New Yorku. Bol posledným žijúcim členom bajzbalového tímu Dodgers z roku 1947. Bol pochovaný v sekcii 26 na "Gate of Heaven Cemetery" v prímestskej oblasti Westchester. Jeho hrob susedí s oddielom 25, kde sú pochované Babe Ruth a Billy Martin.
Špenát

Špenát (zastarano: "špinát", "špinák") môže byť:
Loboda

Loboda (nárečovo aj: "lebeda" [-s tvrdým l], "leboda", lobôdka, "lobuotka", "lebiedka" [-s tvrdým l], "lebetka", "lebitka") môže byť:
Loboda (varianty pozri vyššie) môže byť ľudovo aj:
Lobôdka (varianty pozri vyššie) môže byť aj:
Hektometer

Hektometer (značka: hm) je jednotka dĺžky v metrickej sústave, zodpovedajúca sto (1×102) metrom. Hektometer je v bežnej praxi zriedka používaná jednotka, používa sa v niektorých krajinách pri označení staničenia ciest a železničných tratí.
Diaľničná križovatka Svrčinovec

Diaľničná križovatka Svrčinovec je čiastočne vybudovaná diaľničná križovatka na diaľnici D3, ktorá ju prepojuje s cestou I/11 a v budúcnosti aj s rýchlostnou cestou R5.
Opis.
Križovatka sa nachádza na 45. kilometri D3 v katastrálnom území obce Svrčinovec, medzi centrom obce a miestnou časťou Zatky, v stavebnom úseku Svrčinovec – Skalité. Zvláštnosťou križovatky je, že sa čiastočne nachádza na mostnom objekte, ktorý prekonáva široké údolie Šľahorovho potoka, cestu I/11 a železničnú trať 127, má dĺžku 370 (ľavý most), respektíve (pravý most) a výšku nad najnižším bodom údolia. Podobný výškový rozdiel musia prekonať vozidlá, ktoré z cesty I/11 odbočujú na diaľnicu alebo opačne. Napojenie na cestu I/11 je cez stykovú križovatku (vetva A), respektíve kruhový objazd (vetva B).
Je to jediná časť stavebného úseku, ktorá je vybudovaná v plnom profile. Hneď na severovýchodnom okraji mostného objektu sa diaľnica zužuje na polovičný profil, v ktorom bezprostredne nadväzuje jednorúrový tunel Svrčinovec.
Budúcnosť.
V budúcnosti bude do križovatky zapojená pripravovaná rýchlostná cesta R5 a týmto sa z výjazdu zmení na plnohodnotnú diaľničnú križovatku.
Mr. Big

Mr. Big je americká rocková skupina, ktorá bola založená v roku 1988 v Los Angeles v štáte Kalifornia. Pôvodná zostava skupiny pozostávala zo speváka Erica Martina, bubeníka Pata Torpeya, basgitaristu Billyho Sheehana a gitaristu Paula Gilberta, ktorý bol v rokoch 1999–2002 nahradený Richiem Kotzenom. Pat Torpey zomrel vo februári 2018 z dôvodu komplikacií spôsobenými Parkinsonovou chorobou.
Lich (bytosť)

Lich alebo v niektorých počítačových hrách Kostej, je nemŕtva fantasy bytosť. Lich je v zásade mocná, inteligentná bytosť, ktorá na rozdiel od nekromantov nemá stále funkčné telo, podobne ako kostlivci. Žije a prežíva na základe mocnej temnej mágie.
Spravidla ide o zápornú postavu, väčšinou o kráľa alebo čarodejníka, ktorý sa stáva lichom dobrovoľne na základe temnej mágie pri snahe o večný život a zosilnenie svojich magických schopností.
Najznámejšie hry a fantasy svety, kde sa lich vyskytuje, sú herné série Warcraft, Might and Magic či open-source hra Bitka o Wesnoth. Medzi najčastejšie schopnosti tejto postavy patrí nekromancia a schopnosti ovládať mŕtvych, rozličné kliatby, ako i deštruktívna mágia, najčastejšie spojená s chladom.
Lich

Lich môže byť:
André Lwoff

André Michel Lwoff (* 8. máj 1902, Ainay-le-Château, Francúzsko – † 30. september 1994, Paríž) bol francúzsky mikrobiológ, virológ, genetik a protozoológ.
V roku 1965 získal Nobelovu cenu za fyziológiu alebo medicínu za objav genetickej regulácie proteosyntézy (spolu s Françoisom Jacobom a Jacquesom Monodom), teda syntézy tzv. provírusov. To sú vírusy, ktorých nukleová kyselina sa v určitom štádiu životného cyklu vkladá do genómu hostiteľskej bunky. Bol prvým biológom, ktorý jasne vymedzil molekulárne a biochemické rozdiely medzi vírusmi a ostatnými formami života.
Životopis.
Bol žiakom protistológa Edouarda Chatona, ktorý kedysi zaviedol pojmy prokaryota a eukaryota. Ten ho priviedol k skúmaniu diverzity protistných organizmov, ale Lwoff sa nakoniec vydal iným smerom, na skúmanie vírusov.
Najprv skúmal problém lyzogénie, teda situácie, kedy vírus hostiteľskú bunku neničí, ale volí stratégiu tzv. provírusu a integruje sa do hostiteľskej DNA. Roku 1953 pri tej príležitosti prvýkrát vírusy definoval, zatiaľ predbežným spôsobom.
Potom, platený Americkou národnou nadáciou pre postihnutých detskou obrnou, presunul svoj záujem na štúdium poliovírusov. Výsledkom bol okrem iného článok "Poňatie vírusu" z roku 1957, v ktorom vírusy prvýkrát jednoznačne odlíšil od baktérií. Lwoff vírus definoval ako výhradne nebunkovú entitu obsahujúcu iba jeden druh nukleovej kyseliny uzavretý v proteínovom obale, entitu, ktorá sa nedokáže množiť delením ako bunky, čo ju núti byť vnútrobunkovým parazitom.
Definoval tiež niektoré základné pojmy súčasnej virológie ako profág, provírus, virión, alebo kapsida.
Renato Dulbecco

Renato Dulbecco (* 22. február 1914, Catanzaro, Taliansko† 19. február 2012, La Jolla, Kalifornia, USA) bol taliansko-americký biológ a virológ.
Roku 1975 získal Nobelovu cenu za fyziológiu alebo medicínu za objavy týkajúce sa interakcie medzi nádorovými vírusmi a genetickým materiálom bunky.
Životopis.
Vyštudoval medicínu na turínskej univerzite, jeho spolužiakmi tu boli dvaja ďalší neskorší držitelia Nobelovej ceny, Salvador Luria a Rita Levi-Montalcini. Počas druhej svetovej vojny bojoval v radoch talianskej armády vo Francúzsku a na východnom fronte, ale po vstupe Nemcov do Talianska prešiel k partizánom a zapojil sa do protifašistického odboja. Po oslobodení sa krátko venoval politike, bol radným Turína, ale rýchlo sa vrátil k vede. V roku 1946 ho navštívil v Taliansku Luria a prehovoril ho k odchodu do USA. Odišiel tam v roku 1947, pracoval najprv v Luriovom laboratóriu v Indiane a neskôr v tíme Maxa Delbrücka na California Institute of Technology.
Modranský sirotinec

Modranský sirotinec je bývalé zariadenie pre starostlivosť o slovenské osirelé deti pochádzajúce nielen z protestantského prostredia.
Sirotinec založil slovenský evanjelický kňaz Samuel Zoch v Modre. 12. mája 1912 sa začal stavať a 28. mája 1913 mohol prijať deti. Samuel Zoch bol synovcom a pokračovateľom diela Pavla Zocha. Pavol Zoch sa zaoberal dobročinnosťou v prospech sirôt už pred rokom 1905, no v roku 1907 náhle zomrel. Samuel Zoch založil peňažnú zbierku, na ktorú sa zbieralo celé Slovensko. Podarilo sa takto získať 12 000 korún na stavbu budovy sirotinca.
Stavbu projektoval architekt Dušan Samuel Jurkovič v štýle britského secesného prúdu Modern Style. Neskoršou modernistickou prístavbou podľa projektu architekta Jána Štefanca a ďalšími úpravami sa zotrel pôvodný architektonický zámer.
V roku 1951 prestal sirotinec slúžiť svojmu účelu a do správy ho prevzal generálny biskupský úrad evanjelickej cirkvi augsburského vyznania na Slovensku. Nehnuteľnosť sa nachádza na Vajanského ulici v Modre. V súčasnosti je prázdny, pretože je potrebná jeho rekonštrukcia. Budovu má v správe miestna evanjelická cirkev.
V roku 2016 bol objekt vyhlásený za národnú kultúrnu pamiatku SR.
Zoznam hráčok klubu Piešťanské Čajky

Článok obsahuje zoznam hráčok klubu Piešťanské Čajky od roku 2012.
Zoznam hráčok pre sezónu 2018/2019.
Simona Majtásová od februára 2019 pre zranenie nehrala. Monica Engelman a Lucia Krč-Turbová boli dopísané na súpisku až v marci 2019.
Andrea Kalavská

Doc. MUDr. Andrea Kalavská, PhD., MHA, rod. Augustínová (* 28. november 1977, Trenčín) je slovenská lekárka, vysokoškolská pedagogička a politička, ktorá pôsobila ako ministerka zdravotníctva Slovenskej republiky od 22. marca 2018 do 17. decembra 2019. V období od 14. apríla 2016 do 22. marca 2018 zastávala funkciu štátnej tajomníčky ministerstva zdravotníctva, do ktorej ju – rovnako ako Stanislava Špánika – navrhol minister zdravotníctva Tomáš Drucker, krízový manážer, ktorého nominovala strana SMER-SD. Do funkcie ministerky ju na odporúčanie odchádzajúceho ministra Druckera navrhol predseda vlády SR Peter Pellegrini, člen strany SMER-SD. 9. decembra 2019 podala demisiu pre ideové rozpory so stranou SMER-SD, po tom, čo vláda SR 4. decembra stiahla návrh reformy, tzv. stratifikácie nemocníc z rokovania Národnej rady SR. Po voľbách v marci 2020 pôsobila počas prvej vlny pandémie Covid-19 ako poradkyňa predsedu vlády Igora Matoviča. 
Štúdium a kariéra.
Kalavská absolvovala doktorské štúdium všeobecného lekárstva na Lekárskej fakulte Univerzity Komenského v Bratislave (?2003) a doktorandské štúdium verejného zdravotníctva na Fakulte zdravotníctva a sociálnej práce Trnavskej univerzity v Trnave. Neskôr absolvovala špecializačné skúšky v odboroch vnútorné choroby a tropická medicína na Slovenskej zdravotníckej univerzite v Bratislave (SZU) a habilitáciu na Vysokej škole zdravotníctva a sociálnej práce sv. Alžbety v Bratislave, kde tiež získala titul Master of Health Administration (MHA). Od roku 2003 pôsobila na Internej klinike Fakultnej nemocnice s poliklinikou Trnava (od 1. apríla 2003 Fakultná nemocnica Trnava) a neskôr na I. internej klinike SZU a Univerzitnej nemocnice Bratislava a na Poliklinike cudzokrajných chorôb. Pedagogicky pôsobí na SZU a VŠZPaSP.
Librácia

Librácia môže byť:
Fazuľa obyčajná

Fazuľa obyčajná alebo fazuľa záhradná ("Phaseolus vulgaris") je bylinná jednoročná strukovina pestovaná na celom svete pre svoje jedlé suché semeno alebo nezrelé plody (bežne označované ako fazuľa). Medzi hlavné produkty tejto rastliny patria sušené fazule (semená zbierané v úplnej zrelosti), fazuľové (zelené) struky (jemné struky so zníženým obsahom vlákniny zozbierané pred fázou vývoja semien) a fazuľové struky (semená zozbierané vo fyziologickej zrelosti). Jej listy sa tiež občas používajú ako zelenina a slama ako krmivo. Spolu s ostatnými druhmi rodu fazuľa ("Phaseolus") sa klasifikuje ako súčasť čeľade bôbovité ("Fabaceae"). Zo všetkých fazúľ je jej pestovanie najviac rozšírené. Získava potrebný dusík, prostredníctvom asociácie s dusíkatými baktériami rodu "Rhizobium", ktoré fixujú dusík v pôde.
Fazuľa obyčajná je veľmi variabilný druh, ktorý má dlhú históriu kultivácie. Všetci divokí členovia tohto druhu sú popínavé rastliny, ale mnoho kultivarov je klasifikovaných ako tyčkový alebo trpasličí v závislosti od štýlu ich rastu. Fazuľa sa pestuje na všetkých kontinentoch okrem Antarktídy. V roku 2016 sa na celom svete vypestovalo 27 miliónov ton sušenej fazule a 24 miliónov ton zelenej fazule. V roku 2016 bolo Mjanmarsko najväčším producentom sušených fazúľ, zatiaľ čo Čína vyprodukovala 79 % svetovej produkcie zelených fazúľ. Po sóji je to druhá najvýznamnejšia strukovina a je významnou potravinou v Afrike, Indii a Latinskej Amerike.
Divoká forma "P. vulgaris" je pôvodom z Ameriky. Domestikovala sa v období 6000 rokov pred Kr. alebo skôr. Pôvodne sa verilo, že bola domestikovaná samostatne v Mezoamerike a v južnom regióne Ánd, čím získala domestikovaná fazuľa dva genofondy. Nedávne genetické analýzy však ukazujú, že bola najprv domestikovaná v Mezoamerike a rozšírila sa na juh, pravdepodobne spolu s tekvicou a kukuricou. Tieto tri mezoamerické plodiny tvoria pestovateľskú skupinu „tri sestry“, ktorá je súčasťou pôvodného severoamerického poľnohospodárstva.
Existuje veľa kultivarov (viac ako 600 kultivarov pre sušené fazule) a plody sa líšia vo veľkosti, farbe a tvare. Fazuľa má vysoký obsah bielkovín, nestráviteľných škrobov, vlákniny, peptidov a bioaktívnych zložiek. Ďalej obsahuje vitamíny (kyselina listová a ďalšie vitamíny B), minerály (Ca, Fe, Cu, Zn, P, K, Mg) a nenasýtené mastné kyseliny (linolénová, linolová a kyselina olejová). Má nízky obsah tuku, sodíka a cholesterolu. Zrelé surové semená fazuľe sú jedovaté pre obsah lektínov a ďalších látok.
Janais

Janais, vlastným menom Jana Kothajová, za slobodna Jana Dzurišová (* 2. december 1983, Vranov nad Topľou) je slovenská speváčka, skladateľka a textárka. Janais spieva v slovenčine, angličtine a francúzštine. Jej manžel Peter Kothaj je hudobník, gitarista, hudobný producent a informatik.
Zo života.
Gymnázium absolvovala v Prešove na Gymnáziu sv. Moniky. Na Filozofickej fakulte Univerzity Komenského v Bratislave študovala anglický a francúzsky jazyk, absolvovala magisterský stupeň štúdia s titulom Magister. Po ukončení štúdií vyučovala angličtinu.
Vo Vranove nad Topľou sa v roku 2001 zúčastnila súťažného festivalu "Zlatý gaštan". Stala sa víťazkou tejto súťaže. V roku 2002 sa zúčastnila súťaže "1. Prešovský študentský Liverpool".
Pôsobila ako speváčka v bratislavskom študentskom zbore UPeCe.
V roku 2008 sa s kapelou zúčastnili hudobnej súťaže Košický Zlatý Poklad s piesňou Voľným pádom. Obsadili tretie miesto. V súťaži Eurosong v roku 2009 v národnom kole vystúpila spolu s kapelou s piesňou Taram ta rej. Vo finále sa umiestnila na ôsmom mieste.
V septembri 2016 naspievala v duete s Petrom Bažíkom pieseň Blízko. Pieseň vyšla ku kampani "40 dní za život". Autorom hudby aj textu je Janais. Pieseň nahrali v štúdiu Studio7 v Prešove. K piesni bol natočený aj videoklip.
Pôvodne mala skladba názov Zázrak, ktorý sa ale neskôr zmenil na názov Blízko.
Všetky piesne Janais aj kapela nahrávajú hudobnom štúdiu Recording Studio7 v Prešove. Začali s Vladom „Randy“ Gnepom spolupracovať od ich druhého albumu "Eufória" a od vtedy nahrávajú piesne výlučne v tomto nahrávacom štúdiu.
Kapela.
Spolu s manželom vystupujú, nahrávajú, koncertujú aj s kapelou, ktorej členmi sú: Peter Kothaj hrá na gitary je kapelníkom skupiny, a spolupodieľal sa aj na niektorých skladbách, na klávesy hrá Martin Šenc, Michal Šelep hrá na basgitare a na bicie Stano Kociov.
Hosťujúci hudobníci.
Hosťujúci hudobníci na albumoch, koncertoch: Daniel Špiner – klávesy, Pavol Hvišč – basgitara, Rasťo Uhrík – kontrabas, Robo Kováč – violončelo, Michal Lorinc – bicie, James Evans – husle.
Planetárium (softvér)

Planetárium je aplikačný softvér, ktorý užívateľovi umožňuje simulovať nebeskú sféru kedykoľvek, najmä v noci, na počítači, tablete alebo inteligentnom telefóne. Takéto aplikácie môžu byť len základné, ako je zobrazenie hviezdnej mapy alebo mapy oblohy pre konkrétny čas a miesto, zobrazovanie ilustrácií súhvezdí a asterizmou, alebo zložité, ako je vykreslenie fotorealistických pohľadov na oblohu.
Aplikácie sa môžu používať aj na prepojenie a ovládanie ďalekohľadov, alebo projektorov planetárií. Voliteľné funkcie môžu ponúkať vloženie a následne zobrazenie orbitálnych prvkov novoobjavených telies (komét, asteroidov, medzihviezdnych objektov) a umelých družíc. Môžu simulovať pohlaď cez ďalekohľad s rôznymi parametrami. Súčasťou bývajú aj astronomické kalkulátory a simulácie astronomických dejov.
Jednotlivé planetária sú vyvíjané pre operačné systémy Linux, MacOs, Windows, Android.
Cartes du Ciel

Cartes du Ciel („CDC“ a „SkyChart“) je bezplatný a otvorený zdrojový planetárny program pre systémy Linux, MacOS a Windows. So zmenou na verziu 3 bol Linux pridaný ako cieľová platforma, licencovanie sa zmenilo z freeware na GPLv2 a projekt sa presunul na novú webovú stránku.
CDC zahŕňa schopnosť ovládať počítačom GoTo montáž ďalekohľadu, je s ASCOM a INDI kompatibilné a podporuje USNO UCAC katalógy, i ESA Gaia dáta, spolu s mnohými ďalšími katalógmi a utilitami.
Podľa programátora, Patricka Chevalleyho, bol vydaný ako freeware, pretože „radšej by som videl, ako amatéri míňajú svoje peniaze na nový okulár, ako na astronomický softvér“.
Chevalley tiež vytvoril program "Virtual Moon Atlas", ktorý je tiež bezplatným a otvoreným softvérom.
Vláknina

Vláknina môže byť:
Dežňovov mys

Dežňovov mys () je mys, najvýchodnejší pevninský výbežok Ázie.
Mys leží na Čukotskom polostrove na východe Ruskej federácie, kde Beringov prieliv oddeľuje Euráziu od Severnej Ameriky a dosahuje na poludník 169° 40' západnej zemepisnej dĺžky.
Mys je menovaný na počesť Semjona Ivanoviča Dežňova (1605 – 1673), ktorý ako prvý Európan tohto výbežku dosiahol. V Naukane stojí maják Semjona Ivanoviča Dežňova. Blízko mysu sa nachádza osada Uelen s polárnou a meteorologickou stanicou.
Skúsme to inak

Skúsme to inak (v období 24. januára11. septembra 2019: DOPRAVA, od septembra 2019 do mája 2022 Hlas pravice) je slovenská pravicovo-liberálna mimoparlamentná politická strana, ktorá pôsobí na Slovensku s centrálou v Bratislave a regionálnymi štruktúrami v okresoch Bardejov, Prešov, Sabinov, Skalica, Martin a Turčianske Teplice. Súčasnou predsedníčkou je Veronika Gajdošová Ladňáková.
Dejiny.
Strana vznikla v januári 2019 pod názvom DOPRAVA. Zúčastnila sa slovenských volieb do Európskeho parlamentu (EP) 25. mája 2019, v ktorých dostala 3 998 platných hlasov (0,40 %) a teda nezískala žiaden mandát v EP. V septembri sa strana premenovala na Hlas pravice. 20. februára 2020 strana oznámila, že odstupuje z parlamentných volieb v prospech strany SaS, keďže s ňou má najviac programových prienikov – vrátane pre Hlas pravice kľúčovú rovnú daň – a nechce trieštiť hlasy pravice.
V období od marca do mája 2022 došlo v strane Hlas pravice k zmenám vedenia aj názvu na Skúsme to inak. Predsedníčkou sa stala Veronika Gajdošová Ladňáková. Strana postavila svojich kandidátov do spojených krajských a komunálnych volieb v októbri 2022, vrátane kandidátov na primátorov v Martine či v Piešťanoch.
Ideológia a program.
Hlas pravice sa profiluje ako pravicovo-liberálna (resp. klasickoliberálna), reformná strana, ktorá za svoju hlavnú zásadu pokladá "„podporiť individuálnu slobodu, zodpovednosť a spravodlivosť“". Podľa čl. 1 stanov sa zasadzuje o ekonomickú slobodu občanov v trhovom prostredí, primeranú podporu rodiny zo strany štátu a silnú pozíciu štátu "„tam, kde je jeho hlavná úloha – pri ochrane životov, zdravia a majetku občanov, zabezpečovaní spravodlivosti a potrebnej infraštruktúry.“" Za svoje programové priority pokladá zníženie daní, odvodov a zavedenie rovnej dane, dosiahnutie vyrovnaného alebo prebytkového štátneho rozpočtu, znižovanie štátneho dlhu, zníženie počtu ministerstiev (zo súčasných 13 na 10), úradov a štátnych organizácií "„spolu so zastavením plytvania financiami“" a zrušenie plošných sociálnych balíčkov. Odmieta tzv. sociálny štát a naproti tomu presadzuje pristúpenie k liberalizačným a deregulačným reformám.
Vedenie strany.
Vedenie ako DOPRAVA (20192020).
Predsedom strany bol Ondrej Matej, manažér, podnikateľ a bývalý poslanec Národnej rady Slovenskej republiky (20102012) za SDKÚ-DS. Funkcie podpredsedov strany zastávajú:
Banán (rozlišovacia stránka)

Banán môže byť:
Beavis and Butt-Head

Beavis and Butt-Head je americký animovaný televízny seriál vytvorený Mikom Judgom, ktorého predchodcom bola krátka animácia "Frog Baseball". Premiérové ​​epizódy sa vysielali od 8. marca 1993 do 28. novembra 1997. Vysielanie nasledujúcej ôsmej série bolo naplánované na 27. októbra 2011.
Každá epizóda série sa skladá z niekoľkých animácií, v ktorých hlavnú úlohu hrajú dvaja dospievajúci pubertiaci, Beavis a Butt-Head, žijúci vo fiktívnom meste Highland v štáte Texas. Väčšinu času trávia sedením pred televízorom a jedením nachos. Trávia veľa času sledovaním a komentovaním hudobných videí vytvorených nie pre potreby seriálu, ale propagujú aj skutočných umelcov.
V roku 1996 bol nakrútený celovečerný film "Beavis a Butt-Head dobýjajú Ameriku".
Bola vytvorená aj hra "Beavis and Butt-Head in Virtual Stupidity".
Mechanizmus (technika)

Mechanizmus je mechanické zariadenie, ktoré vzniklo účelným spojením niekoľkých strojových súčiastok tak, aby bolo možné pomocou neho vykonávať požadovanú funkciu. Bolo vyvinutých mnoho rôznych typov mechanizmov na dosiahnutie rôznych účelov. Preto sa rôzne klasifikujú a rozdeľujú. Medzi mechanizmy sa zaraďujú aj niektoré prevody, prevodovky a zložitejšie spojky.
Základné rozdelenie mechanizmov.
Základné rozdelenie mechanizmov zohľadňuje ich hlavný pracovný prvok:
Kinematické mechanizmy.
Návrhom mechanizmov sa zaoberá kinematika. Pre jej účely sa uvažuje idealizovaný mechanizmus ktorý je absolútne tuhý a pevný, bez hmotnosti a bez trenia v uloženiach. Reálne mechanizmy však majú svoju konečnú tuhosť a pevnosť a nenulovú hmotnosť, t.j. ich rozmery treba prispôsobiť aj použitým materiálom a pôsobiacim silám. Tento postup sa nazýva dimenzovanie. V uloženiach pôsobia vôle a trenie, čo ovplyvňuje účinnosť a presnosť.
Typickými zástupcami kinematických mechanizmov sú:
Uzáver

Uzáver alebo uzatvárací prístroj je potrubná armatúra, ktorá slúži na uzavretie prietoku média potrubím, resp. na regulovanie jeho veľkosti. Hlavné typy uzáverov sú:
Požiadavky na uzávery.
Všeobecné požiadavky na uzávery sú:
Jednotlivé typy uzáverov ich vo väčšej či menšej miere spĺňajú nerovnako, preto sa pre dané použitie vyberie vhodný typ uzáveru podľa najdôležitejšej požiadavky.
Posúvač

Posúvač môže byť:
Posúvač (armatúra)

Posúvač je typ potrubného uzáveru, ktorý dovoľuje pri plnom otvorení prietok plným prierezom potrubia. Teleso posúvača je výrazne väčšie, ako pri ostatných typoch uzáverov, pretože uzatvárací prvok sa musí do neho úplne zasunúť. Uzatvárací prvok má dve tesniace plochy a jeho vysúvanie je riešené pohybovou skrutkou. To mu zabezpečuje ďalšiu výhodu, pomalé otváranie a možnosť regulovať prietok postupne. Pohon skrutky môže byť ručný, alebo elektrický. Je vhodný aj pre najväčšie svetlosti potrubí.
Peter Jacob Hjelm

Peter Jacob Hjelm (* 2. október 1746 – † 7. október 1813) bol švédsky chemik. Ako prvý izoloval prvok molybdén, štyri roky po jeho objavením Carlom Scheeleom. Študoval na univerzite v Uppsale, neskôr pôsobil ako profesor na banskej akadémii a v 1792 sa stal riaditeľom kráľovskej mincovne. Od 1784 bol členom švédskej akadémie vied.
Katarína Kuniecová

Katarína Kuniecová, rodená Tetemondová (* 24. september 1988, Poprad) je slovenská profesionálna basketbalistka. V súčasnosti hrá za tím Piešťanské Čajky v basketbalovej extralige žien a za slovenskú reprezentáciu, reprezentovala Slovensko na štyroch majstrovstvách Európy v basketbale (v rokoch 2009, 2011, 2013 a 2015).
Kariéra.
Basketbal začala Tetemondová hrať v mládežníckych družstvách Banskej Bystrice. Ako seniorka začala v extralige hrávať za tím ŽBK Poprad. V roku 2010 prestúpila do klubu MBK Ružomberok, kde odohrala tri sezóny. V sezóne 2012/13 sa s Ružomberkom dostala až do semifinále Eurocupu. Následne pôsobila s výnimkou sezóny 2015/16 ako legionárka v zahraničí, postupne v Šoproni, Brne, Zaragoze, Saint-Amand a Pécsi. V sezóne 2015/2016 bola 3., resp. 4. najlepšou hráčkou slovenskej extraligy (body na zápas, resp. body celkovo). V roku 2019 sa vrátila na Slovensko, v sezóne 2019/20 hrá v tíme Piešťanské Čajky. 
Hráčske štatistiky.
"Aktuálne k 1. októbru 2019."
Osobný život.
Tetemondová sa 16. novembra 2019 vydala za svojho dlhoročného partnera Tomáša Kunieca, aj v hráčskej kariére odvtedy používa priezvisko Kuniecová.
Kohút (armatúra)

Kohút je typ potrubného uzáveru, ktorý dovoľuje rýchle otvovrenie a uzatvorenie. Zároveň umožňuje pri plnom otvorení prietok plným prierezom potrubia. Pracovná časť kohúta je kužeľ alebo guľa. Ovládanie vyžaduje väčšiu silu, väčšinou je riešené pákou. Z tohoto dôvodu sa používajú len do svetlosti potrubia 100. Od plného otvorenia po plné uzavretie postačuje 1/4 otočenia páky. Páka väčšinou indikuje stav otvorenia kohúta: rovnobežná s potrubím pri otvorenom a kolmá naň pri uzavretom stave. Kohúty sa bežne vyrábajú zo sivej liatiny, mosadze alebo bronzu. Pre špeciálne kvapaliny alebo účely sa môžu použiť aj iné materiály, napríklad pre laboratórne aparatúry sú kohúty sklené.
Kohúty môžu byť: "priame", "rohové", "dvojcestné", "trojcestné" a "štvorcestné".
Nejednoznačné označovanie.
Kohút sa často zamieňa s ventilom. Napr. klasický "vodovodný kohút" rep. "vodovodný kohútik" na sanite je zväčša ventil (na plné otvorenie je potrebných niekoľko otáčok).
"Guľový uzáver" sa častejšie označuje ako "guľový ventil" () namiesto "guľového kohúta" (rýchle otvorenie, plný prietokový prierez).
Spätná klapka

Spätná klapka je špecializovaný typ klapky, ktorá prepúšťa prietok len jedným smerom.
Arka Gdynia (ženský basketbal)

Arka Gdynia je poľský ženský basketbalový klub, ktorý bol založený v roku 1946. Arka sídli v prímorskom meste Gdyňa. Klub je účastníkom Basket Ligy Kobiet, najvyššej poľskej súťaže.
Klub vznikol v roku 1946 v Gdansku ako Spójnia Gdańsk. V roku 1992 sa tím presťahoval z Gdansku do Gdyne a zmenil názov na Bałtyk Gdynia. Následne zmenil názov viackrát. Medzi rokmi 20012010 sa podľa sponzora, firmy Grupa Lotos S.A., nazýval Lotos Gdynia. Od roku 2014 klub fungoval ako Basket 90 Gdynia a od roku 2018 nesie súčasný názov. Klub je v sezóne 2019/2020 účastníkom Euroligy.
Tím.
Súpiska pre sezónu 2019/2020.
"Zoznam je aktuálny ku 4. októbru 2019."
North American FJ-1 Fury

North American FJ-1 Fury bolo americké jednomotorové jednomiestne prúdové stíhacie lietadlo, ktoré bolo vyvinuté pre United States Navy. Nie je známe, kedy bol názov „Fury“ priradený k FJ-1, ale začiatkom roka 1948 sa tento názov bežne používal.
Vznik a vývoj.
Na konci roku 1944 a začiatkom roku 1945 objednalo americké námorníctvo štyri prúdové bojové lietadlá: Vought XF6U-1 Pirate, McDonnell XFD-1 Phantom, McDonnell XF2D-1 Banshee a North American XFJ-1 Fury. Dúfalo sa, že tieto stíhačky budú k dispozícii včas pre inváziu do Japonska, ktorá sa má uskutočniť v máji 1946.
Prvý z troch objednaných prototypov XFJ-1 bol dokončený v januári 1946. Motor pre tento stroj bol ale pripravený až v júni, a preto sa pozemné skúšky začali až koncom júla. Lietadlo nakoniec vzlietlo 11. septembra 1946 a riadil ho Wallace Lien. Druhé z týchto lietadiel sa dostalo do vzduchu v októbri 1946 a tretie vo februári 1947. Po ukončení testovania boli všetky tri stroje v septembri 1947 odovzdané námorníctvu.
Medzitým objednalo americké námorníctvo v máji 1945 sériovú výrobu stovky týchto stíhačiek, ktoré pomenovali FJ-1. Nakoniec ale zišlo z výrobných liniek v Inglewoode iba tridsať z nich. Prvé sériovo vyrobené lietadlo FJ-1 získalo americké námorníctvo 5. októbra 1947 a dodávky pokračovali do 30. apríla 1948.
Jedinou letkou amerického námorníctva, ktorá získala FJ-1, bola VF-5A dislokovaná na North Island neďaleko San Diega. Začala sa formovať 15. novembra 1947 a nakoniec pozostávala z 24 strojov tohto typu. Úlohou VF-5A, spolu s letkou VF-17, ktorá lietala so strojmi Phantom FH-1, bolo, aby preukázali vhodnosť prúdových lietadiel pre námorné operácie. Obe jednotky preto spustili program, v rámci ktorého simulovali pristátia na palube lietadlovej lode, ktorej silueta bola namaľovaná na dráhe na North Islande. Prvé skutočné pristátie na palube lode USS Boxer (CV-21) uskutočnil 16. marca 1948 Pete Aurand. Následne sa Aurandovi podarilo z USS Boxer vzlietnuť bez pomoci katapultov, ale slabý výkon motora sa ukázal byť príliš veľkým rizikom. Preto sa asistencia katapultu považovala za povinnú pre operácie FJ-1 na palube lietadlovej lode. 
Ďalším nedostatkom FJ-1 bol podvozok lietadla, ktorý nebol príliš vhodný na operácie z lietadlovej lode. V auguste 1948 pristávala pilot jednej FJ-1 na palubu USS Princeton a počas pomerne tvrdého pristátia sa zlomilo celé ľavé krídlo a lietadlo prepadlo cez palubu. O necelý rok neskôr, v máji 1949, sa začalo s postupným vyraďovaním FJ-1, pričom ich nahradil Panter F9F-3. Lietadlá FJ-1 boli následne presunuté k jednotkám Naval Air Reserve, kde boli prevádzkované do júla 1953.
Konštrukcia.
FJ-1 Fury bol to dolnoplošník s rovnými krídlami. Krídla mali rozpätie a napriek tomu, že išlo o palubné lietadlo, nedali sa zložiť. Pohon zabezpečoval prúdový motor Allison J35-A-2 s axiálnym kompresorom, ktorý mal ťah 17,8 kN. Lietadlo dosahovalo maximálnu rýchlosť /h. Na konce krídel mohli byť pripevnené kvapkovité palivové nádrže, ktoré predĺžili dolet na . Výzbroj pozostávala zo šiestich guľometov M2 Browning kalibru .
Arka Gdynia

Arka Gdynia (po slovensky aj: Arka Gdyňa) môže byť:
Lucia Molnár Satinská

PhDr. Lucia Molnár Satinská, PhD. (* 1986, Bratislava) je slovenská jazykovedkyňa, prekladateľka a pracovníčka Jazykovedného ústavu Ľudovíta Štúra SAV.
Životopis.
Lucia Molnár Satinská sa narodila v Bratislave. Je dcérou herca a komika Júliusa Satinského a jeho druhej manželky Viery.
V rokoch 2005 až 2011 študovala komparatistiku, anglistiku-amerikanistiku a slovakistiku na Filozofickej fakulte Karlovej univerzity v Prahe. V akademickom roku 2009/2010 sa zúčastnila ročného pobytu na Inštitúte Bálinta Balassiho v Budapešti kde študovala hungarológiu.
V roku 2011 nastúpila do Jazykovedného ústavu Ľudovíta Štúra Slovenskej akadémie vied ako interná doktorandka. Jej vedúcim bol Slavomír Ondrejovič. V roku 2015 obhájila svoju dizertačnú prácu "Jazyková situácia a jazyková politika na Slovensku: Bratislava" a stala sa vedúcou oddelenia súčasného jazyka Jazykovedného ústavu Ľ. Štúra. V roku 2018 bolo toto oddelenie premenované na Oddelenie sociálnej lingvistiky.
Podľa profilu na portáli Slovenskej akadémie vied „Medzi jej výskumné témy patrí viacjazyčnosť na Slovensku, jazyková krajina, jazyková politika či rodovo citlivý jazyk. Venuje sa tiež popularizácii jazykovedy, slovenčiny aj maďarčiny a ďalších menšinových jazykov na Slovensku.“
Osobný život.
Je vydatá, s manželom, režisérom Csabom Molnárom majú dcéru Boglárku (* 2018) a syna Barnabása (* 2021).
Dielo.
Molnár Satinská z pozostalosti svojho otca pripravila rozšírené vydanie "Rozprávok uja Klobásu" a knihy "Listy z onoho sveta", "Expedície", "Listy Oľge" a "Gundžovníky". "Gundžovníky", Satinského časopisy pre švagrov v Spojených štátoch, vyšli dvojzväzkovo v roku 2018. Molnár Satinská bola ich editorkou.
The Conjuring Universe

The Conjuring Universe je americká mediálna franšíza založená na sérii nadprirodzených hororových filmov. Tieto filmy produkujú spoločnosti New Line Cinema, The Safran Company a Atomic Monster Productions a distribuuje spoločnosť Warner Bros Pictures. Filmy predstavujú dramatizáciu prípadov z reálneho života paranormálnych vyšetrovateľov Eda a Lorraine Warrenových. Hlavná séria sa zaoberá ich pokusmi pomôcť ľuďom, ktorí sa ocitli v rukách démonických duchov, zatiaľ čo vedľajšie filmy sa zameriavajú na pôvod niektorých entít, s ktorými sa Warrenovci stretli.
WinStars

WinStars je simulátor planetária vyvinutý Richardom Franckom pre Android, iOS, Linux, OS X a Microsoft Windows operačné systémy. Medzi funkcie WinStars patrí možnosť ovládať počítačom montáž ďalekohľadu.
História.
Verzia WinStars 1.0 bola vyvinutá Richardom Franckom v roku 2001 v programovacom jazyku C++. WinStars verzia 2.0 bola vydaná ako komerčný softvér v roku 2004, teraz je však k dispozícii na bezplatné stiahnutie z webovej stránky spoločnosti Franck. Koncom roku 2017 debutovala alfa verzia WinStars 3.0, po ktorej nasledovala prvá stabilná platená verzia v máji 2018. Franck zostáva jediným vývojárom a správcom aplikácie.
Katalógy.
WinStars 2 obsahuje databázu 2 500 000 hviezd a (SAC) katalóg 10 000 hmlovín, galaxií a hviezdokop, dokáže čítať niekoľko astrometrických katalógov v ich pôvodných formátoch.
Zahrnuté sú aj katalógy Bright Star, Digitized Sky Survey, Sky2000 a Tycho 2. Katalógy USNO UCAC a údaje ESA Gaia sú podporované vo WinStars 3.
WinStars 2 obsahuje integrovanú podporu pre systém Berkeley Open Infrastructure for Network Computing (BOINC), ktorý sa používa v projekte SETI@home.
KStars

KStars je voľne licencovaný planetárny program využívajúci platformu KDE. Je k dispozícii pre systémy Linux, BSD, MacOS a Microsoft Windows. Odľahčená verzia KStars je k dispozícii pre Android. Poskytuje presné grafické znázornenie nočnej oblohy z ktoréhokoľvek miesta na Zemi, v ľubovoľnom termíne a čase. Obsahuje až 100 miliónov hviezd (s ďalšími doplnkami), 13 000 objektov hlbokého vesmíru, konštelácie súhvezdí z rôznych kultúr, všetkých 8 planét, Slnko a Mesiac a tisíce komét, asteroidov, satelitov a supernov. Má vlastnosti, ktoré môžu apelovať na používateľov na všetkých úrovniach, od informatívnych hypertextových článkov o astronómii, po robustné ovládanie ďalekohľadov a CCD kamier a zaznamenávanie pozorovaní konkrétnych objektov.
KStars podporuje nastaviteľné rýchlosti simulácie, aby bolo možné sledovať javy, ktoré sa vyskytujú v dlhých časových intervaloch. Astronomická kalkulačka sa pri astronomických výpočtoch môže používať na predpovedanie konjunkcii, zatmení Mesiaca a vykonávanie mnohých bežných astronomických výpočtov.
KStars bol zabalený do mnohých distribúcií Linux/BSD, vrátane Red Hat Linux, OpenSUSE, Mandriva Linux a Debian GNU/Linux.
Najnovšia verzia KStars je 3.3.6.
HNSKY

HNSKY alebo Hallo Northern Sky je bezplatný planetárny program pre systémy Linux, Microsoft Windows a Raspberry Pi na simuláciu nočnej oblohy. Je vybavený niekoľkými neanglickými jazykovými modulmi, početnými astronomickými katalógmi, nástrojmi na konverziu, ako aj niekoľkými hviezdnymi databázami.
HNSKY pôvodne vytvoril Holanďan Han Kleijn v roku 1998, ktorý pokračuje vo vývoji a udržiavaní aplikácie. Je k dispozícii v 32-bitovej aj 64-bitovej verzii.
Spočiatku základný program rozšírila schopnosť počítačom ovládať GoTo montáž ďalekohľadu, a je ASCOM a INDI kompatibilný a podporuje USNO UCAC katalógy a ESA Gaia dáta.
Sky Map

Sky Map je softvérové planetárium pre Android.
Aplikácia Sky Map bola navrhnutá a vyvinutá skupinou technikov spoločnosti Google v Pittsburghu v Pensylvánii.
20. januára 2012 spoločnosť vydala program Sky Map pod licenciou Open Source Apache 2.0. Projekt je v súčasnosti k dispozícii v úložisku GitHub.
GoTo (ďalekohľad)

V amatérskej astronómii sa výraz „GoTo“ vzťahuje na typ montáže ďalekohľadu a súvisiaci softvér, ktorý dokáže automaticky nasmerovať ďalekohľad na astronomické objekty, ktoré si používateľ vyberie. Obe osi montáže GoTo sú poháňané motorom a riadené počítačom. Môže to byť integrovaný radič na báze mikroprocesorov alebo externý osobný počítač. To sa líši od poloautomatizovaného sledovania tradičnej rovníkovej montáže s hodinovým pohonom.
Užívateľ môže zadať príkaz, aby GoTo montáž nasmerovala ďalekohľad na nebeské súradnice, ktoré používateľ vkladá, alebo na objekty z predprogramovanej databázy vrátane tých v katalógu Messier, Nového všeobecného katalógu, alebo veľkých telies Slnečnej sústavy (Slnko, Mesiac a planéty).
Rovnako ako štandardné rovníkové montáže, môžu GoTo rovníkové montáže sledovať nočnú oblohu tým, že budú riadiť rektascenziu. Pretože obe osi sú riadené počítačom, technológia GoTo tiež umožňuje výrobcom ďalekohľadov pridávať ekvatoriálne sledovanie k mechanicky jednoduchším azimutálnym montážam.
GoTo montáže sa rovnako ako štandardné montáže delia podľa otáčania osi:
Bazilišok (mytológia)

Bazilišok (menej často: bazilisk, zastarano: "bazilišek", "baziliškus") je výraz majúci v mytológii, náboženstve, folkloristike viacero významov: 
1. Od staroveku bol bazilišok údajný krátky (len vyše 20 cm dlhý) žltý had s korunkovitým sfarbením (prípadne aj korunkovitými výbežkami) na hlave, ktorý žil najmä v severnej Afrike a bol natoľko jedovatý, že mal vraj až smrtiaci dych, prípadne aj smrtiaci pohľad a hlas. Ešte v 19. storočí bol občas považovaný za druh reálne existujúceho veľmi jedovatého hada. V starovekom Egypte bol tento had stotožňovaný s kobrou aspis. 
2. Od vrcholného stredoveku (prevažne do 17. storočia) bol bazilišok v niektorých textoch a vo výtvarnom umení:
3. Bazilišok môže byť aj drak vysedený hadom z mýtického vajca.
4. Bazilišok môže byť aj lietajúci jašter s usmrcujúcim pohľadom.
5. V slovenských rozprávkach je bazilišok zriedkavé synonymné označenie draka, šarkana.
6. V niektorých prekladoch Biblie (v slovenčine napr. v Roháčkovom preklade) je slovo bazilišok použité ako preklad rôznych druhov jedovatých hadov (kobra, vretenica atď.) uvedených v pôvodných biblických textoch.
7. V alegorickom výklade Biblie cirkevných otcov je bazilišok buď symbol nespravodlivosti, klamstva, zla a pod., alebo symbol smrti, hriechu a diabla, alebo symbol apokalyptického draka (teda Leviatana) a podobne.
Priestorový meter

Priestorový meter (skratka prm) vyjadruje objem materiálu (zvyčajne dreva), ktorý sa zmestí do priestoru s rozmermi 1 m x 1 m x 1 m (rovná sa objemu 1 m³) pri zohľadnení fyzikálnych vlastností (teda že nevyplňuje priestor dokonale). Bežne sa používa pri predaji štiepaného palivového dreva. Štiepané drevo sa nedá poukladať bez vzduchových medzier medzi jednotlivými kusmi, preto priestorový meter dreva obvykle zodpovedá objemu 0,6 až 0,75 m³. Toto zodpovedá drevu, ktoré bolo do priestoru naukladané a tým boli minimalizované medzery (nazýva sa aj priestorový meter rovnaný). 
Okrem toho existuje priestorový meter sypaný (skratka prms), pri ktorom je drevo voľne nasypané bez ohľadu na veľkosť medzier medzi jednotlivými kusmi. Pri tomto spôsobe bude dreva v priestore 1 m³ menej.
Hodinový pohon

Hodinový pohon v astronómii je motorom riadený mechanizmus, ktorý sa používa na posúvanie teleskopu namontovaného na ekvatoriálnej montáži pozdĺž jednej osi, aby udržal cieľ v presnej synchronizácii so zdanlivým pohybom stálych hviezd na nebeskej sfére.
Prehľad.
Hodinový pohon pracuje tak, že otáča polárnu os montáže teleskopu, os rovnobežnú s polárnou osou Zeme (tiež nazývanou os rektascenzie) v opačnom smere, ako je rotácia Zeme, jednu otáčku každých 23 hodín a 56 minút (hviezdny deň), čím sa tieto pohyby vyrušia. Toto umožňuje ďalekohľadu zostať zamierený na určitý bod na oblohe bez toho, aby muselo byť ručne neustále posúvané jeho namierenie kvôli rotácii Zeme. Samotný mechanizmus bol hodinovým strojom, ale dnes je obvykle poháňaný elektricky. Hodinový pohon môže byť ľahký a prenosný pre menšie ďalekohľady, alebo môže byť mimoriadne ťažký a zložitý pre väčšie, ako je napríklad 60-palcový ďalekohľad v observatóriu Mount Wilson.
História.
Pôvodný vynálezca hodinového pohonu nie je známy, ide o nápad, ktorý sa v histórii vyskúšal niekoľkými spôsobmi. V Číne v roku 1094 postavil Su Song počas dynastie Song vodnú vežu s hodinami, ktorá mala mnoho funkcií, vrátane 20 tonovej bronzovej armilárnej gule, ktorá zostala v súlade s nebesami.
V 17. a 18. storočí boli postavené alebo navrhnuté rôzne typy teleskopov s rovníkovými hodinami vrátane návrhu anglického astronóma Roberta Hookeho z roku 1674, hodinová šošovka objektívu beztubusového ďalekohľadu vyrobená v roku 1685 taliansko-francúzskym astronómom Giovannim Domenicom Cassinim a jeden údajne postavený anglickým hodinárom a vynálezcom Georgom Grahamom na začiatku 18. storočia.
Prvý praktický ďalekohľad s hodinovým pohonom bol skonštruovaný v roku 1824. Ďalekohľad „Great Dorpat“ Josepha von Fraunhofera, ktorý kombinoval ďalšie inovácie, napríklad achromatickú šošovku a Fraunhoferovu „nemeckú rovníkovú montáž“, čím sa stal prototypom. všetkých budúcich veľkých refrakčných teleskopov. Prvé teleskopy s hodinovým strojom používali hodiny s kyvadlom a klesajúcimi závažiami. V priebehu času boli klesajúce závažia a kyvadlá nahradené elektrickým motorom.
Jahňada

Jahňada (amentum) je strapcovité súkvetie. Vreteno súkvetia býva často chabé a previsnuté. Kvety bývajú jednopohlavné a prisadnuté. Po odkvitnutí opadáva ako celok. Na opeľovanie vetrom sa prispôsobuje jednoduchým kvetným obalom.
Delenie:
Macedónske umenie

Macedónske umenie môže byť:
Kaplnka svätej Anny (Bezděkov)

Kaplnka svätej Anny v Bezděkove je sakrálna stavba. Správou patrí do rímskokatolíckej farnosti dekanstva Žatec. Od roku 1964 je kaplnka chránená ako kultúrna pamiatka.
Kaplnka bola postavená v roku 1823. V roku 1948 bola zrenovovaná.
Ide o obdĺžnikovú stavbu s konkávne vyhĺbenými východnými nárožiami. Vnútri má kaplnka strop. Kruchta je drevená. V interiéri je ranne barokový oltár zo 3. štvrtiny 17. storočia. Oltár má boltcovú ornamentiku. Maľované okná pochádzajú z roku 1905. Obraz sv. Norberta, ktorý sa nachádza v kaplnke, pochádza z 1. polovice 19. storočia.
Pred kaplnkou je železný kríž z roku 1844.
Kaplnka svätej Anny (Mšeno nad Nisou)

Kaplnka svätej Anny je rímskokatolícka baroková kaplnka vo Mšene nad Nisou. Patrí do dekanstva Jablonec nad Nisou. Je od 3. mája 1958 chránená ako kultúrna pamiatka Českej republiky. Je hodnotnou ukážkou drobnej vidieckej sakrálnej pamiatky, ktorá je zároveň dokladom ľudovej zbožnosti v barokovom období.
Bola postavená pravdepodobne medzi rokmi 17801782, nad vchodom je uvedený letopočet 1782.
Kaplnka svätého Václava (Bílka)

Kaplnka svätého Václava je moderná kaplnka z roku 2000 od architekta Ivana Noska, ktorá stojí v Bílke, ktorá je súčasťou obce Bořislav.
Kaplnka je treťou kaplnkou zasvätenou svätému Václavovi v dedine. Prvá bola vybudovaná v roku 1639 ako zmierovacia kaplnka na pamiatku smrti Jana Václava Kaplíře, ktorý tu bol zabitý Krištofom Jiřím Chrtom zo Rtína pri pitke po hone 22. novembra 1638. Kaplnka bola v roku 1736 prestavaná, ale po druhej svetovej vojne spustla a bola v osemdesiatych rokoch 20. storočia zbúraná. Dochoval sa ale pôvodný zvon, ktorý je umiestnený v novej kaplnke.
Súčasnú kaplnku navrhol a v rokoch 19962000 realizoval akademický architekt Ivan Nosek. Vnútornú výzdobu navrhol výtvarník Jan Koblasa, text Otčenáša napísala Sofia Jakušev-Koblasová. Kaplnku vysvätil 30. septembra 2000 litoměřický biskup Josef Koukl.
Na kaplnku nadväzuje Cesta priateľstva, súbor štrnástich plastík od českých a nemeckých autorov umiestnených pozdĺž troch ciest vychádzajúcich z Bielky.
Kaplnka svätého Václava (Prachová)

Kaplnka svätého Václava v bývalej obci Prachová sa nachádza severozápadne od Hrušovan na Litoměřicku. Z kaplnky zostali zachované už len obvodové múry, veža a dva oblúky z pôvodnej klenby. Kaplnka je však chránená ako kultúrna pamiatka Českej republiky.
Dedina Prachová, v ktorej stával kostol svätého Mikuláša, bývala v rokoch 1275 a 1386 majetkom chotěšovského kláštora. Prachová však zanikla už za husitských vojen (1419 až 1434), podľa iných zdrojov však jej definitívny koniec priniesla až tridsaťročná vojna (16181648).
Rozmerná empírová kaplnka sv. Václava, označovaná tiež ako kostol, bola na troskách starého kostola postavená v roku 1835. Jej výstavba nebola pokusom o oživenie bývalej obce, mala byť len cintorínskou kaplnkou pre Hrušovany a Encovany. Nový cintorín spoločný pre obe dediny sa však nachádza asi 0,5 km z kopca od kaplnky.
Po roku 1945 kaplnka spustla po tom, čo z nej bola sňatá krytina, použitá pre kravín.
Kaplnka je v súkromnom vlastníctve.
Kaplnka svätej Anny

Kaplnka svätej Anny môže byť:
Kaplnka svätého Kríža

Kaplnka svätého Kríža môže byť:
Kaplnka Najsvätejšej Trojice (Benešov nad Ploučnicí)

Kaplnka Najsvätejšej Trojice je baroková sakrálna stavba v Benešove nad Ploučnicí. Od roku 1966 je kaplnka chránená ako kultúrna pamiatka Českej republiky. Správou spadá pod rímskokatolícku farnosť Benešov nad Ploučnicí.
Kaplnka bola postavená v roku 1710, má obdĺžnikový pôdorys a polkruhový záver. V nike štítu sa nachádza baroková soška sv. Barbory.
Vnútri kaplnky bol plochý strop, ktorý sa však zrútil a v interiéri sa nachádzajú barokové sošky sv. Antonína, sv. Jozefa a sv. Jána Nepomuckého.
Kaplnka svätého Jána Krstiteľa (Hodkovice)

Kaplnka svätého Jána Krstiteľa je rímskokatolícka neoklasicistická kaplnka v Hodkovicach, časti obce Jívka. Je chránená ako kultúrna pamiatka Českej republiky.
Kaplnka postavená v roku 1862 stojí vľavo od cesty z Adršpachu do Janovic a je dokladom úrovne duchovného života v podhorskej dedine. Kaplnka s omšovou licenciou bola pôvodne filiálna k farnosti Horní Adršpach, ktorá bola zlúčená s farnosťou Teplice nad Metují.
V presbytériu, oddelenom od lode mriežkou, je oltárny obraz sv. Jána Krstiteľa nad tabernákulom. Oltár bol obnovený v roku 1913 paniami ružencového spolku. Kazateľnica je bez striešky. Chórové lavice sú z 2. polovice 19. storočia a z krížovej cesty z dielne Russovscov z Trutnova sa zachovalo len 2. a 14. zastavenie.
Kaplnka svätých Cyrila a Metoda (Smolín)

Kaplnka svätých Cyrila a Metoda je rímskokatolícka kaplnka v dedine Smolín, časti mesta Pohořelice v okrese Brno-venkov. Je chránená ako kultúrna pamiatka Českej republiky.
Bola postavená v neskoro barokovom slohu v roku 1758. Ide o jednoduchú stavbu obdĺžnikového pôdorysu s polkruhovým presbytériom. Na východnej strane ku kaplnke prilieha sakristia, nad loďou sa na streche nachádza štvorboká zvonica.
Je filiálnym kostolom medlovskej farnosti a v okolí sa nachádza cintorín.
Zoznam najsledovanejších Instagramových účtov

Tento zoznam zobrazuje 50 najsledovanejších účtov na sociálne sieti Instagram. Zoznam je aktuálny k 11. októbru 2024. K marcu 2024 je najsledovanejšou osobou futbalista Cristiano Ronaldo s 641 miliónmi sledovateľov. Najviac sledovanou ženou je Selena Gomez s 224 miliónmi sledovateľov. Instagram má svoj vlastný účet na tejto platforme, ktorý sleduje 677 miliónov ľudí; je to najsledovanejší účet. Celkovo 39 účtov má na Instagrame viac ako 100 miliónov sledovateľov.
Najsledovanejšie účty.
Nasledujúca tabuľka uvádza 50 najsledovanejších účtov na sociálnej sieti Instagram podľa počtu sledovateľov.
C. S. Leigh

C. S. Leigh, známy tiež ako Kristian Leigh a Christian Leigh (* 1964† 2016) bol britsko-americký umelecký kurátor, filmový režisér a módny návrhár.
Kariéra.
Svoju kariéru začal v prvej polovici osemdesiatych rokov ako módny návrhár, jeho šaty údajne nosilo niekoľko známych herečiek (Meryl Streepová, Jessica Langeová, Jane Fondová). Kvôli finančným problémom túto kariéru ukončil a na nejaký čas o ňom nebolo počuť.
V roku 1987 sa znovu objavil na scéne, tentoraz ako kurátor výstav umenia. Po niekoľkých menších výstavách zorganizoval v roku 1989 v Salzburgu veľmi nákladnú prehliadku "The Silent Baroque". Nasledovali ďalšie výstavy, ktoré často bývali inšpirované filmom. Štyri z nich dokonca dostali svoje názvy podľa filmov Alfreda Hitchcocka.
Kurátorskej činnosti sa prestal venovať po výstave v Benátkach v roku 1993, ktorá za sebou zanechala dlhy a na dlhú dobu sa ani tu vystavené diela nevrátili do rúk vlastníkov. V tomto období tiež editoval katalógy svojich výstav a prispel článkami do niekoľkých časopisov o umení ("Artforum", "Flash Art", "Artscribe").
Od druhej polovice deväťdesiatych rokov sa zameriaval na réžiu filmov, pričom väčšina nebola nikdy dostupná verejnosti. Najdostupnejším z nich je film "Process" (2004), ktorý bol uvedený aj na niekoľkých veľkých filmových festivaloch. V rokoch 2009 a 2010 vydal dve čísla vlastného rozsiahleho magazínu "Syntax". Ku koncu života pracoval na niekoľkých ďalších filmoch a tiež bolo usporiadaných niekoľko výstav zameraných na jeho kariéru.